Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: nyilvántartása tekintetében a 18/1998. (VI. 3.) NM rendeletben, illetve az Országos Korányi TBC és Pulmonológiai
Paragraph Index: 503

3. Ha a gyermek oltását nem a területileg illetékes háziorvos, házi gyermekorvos végzi, az elvégzett oltások adatait az oltást beadó orvos 24 órán belül jelenti a rendelõ telephelye szerint területileg illetékes kistérségi intézetnek. A gyermekek oltási adatainak továbbítására három példányban kitöltendõ, perforált lapokkal rendelkezõ nyomtatványt, az ún. „Oltási értesítõt” (1. sz. melléklet), vagy ezzel megegyezõ adattartalmú, egyedi jelentést kell használni. Ezen értesítõ két példányát kell eljuttatni az ÁNTSZ gyermek lakóhelye szerint illetékes kistérségi intézetének, amely egy példányt továbbít a gyermek lakóhelye szerinti védõnõi körzetbe. Az ÁNTSZ kistérségi intézete az oltási értesítõ adatait az Epidemiológiai Felügyeleti Rendszert kiszolgáló Informatikai Rendszer (továbbiakban EFRIR) védõoltási alrendszerébe is rögzítheti és elektronikus levél (e-mail) formájában eljuttathatja azt az illetékes védõnõhöz.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes